b'\n_START_ARTICLE_\nPobre\xc5\xbeje, Maribor\n_START_PARAGRAPH_\nPobre\xc5\xbeje je najve\xc4\x8dja mariborska mestna \xc4\x8detrt, ki le\xc5\xbei na desnem bregu reke Drave in pokriva vzhodni del mesta. Mestna \xc4\x8detrt deluje kot o\xc5\xbeji del Mestne ob\xc4\x8dine Maribor v skladu z veljavnimi predpisi in zastopa interese svojih krajanov v okviru svojih pristojnosti. Sede\xc5\xbe mestne \xc4\x8detrti je v Domu krajanov ob Kosovelovi ulici 11.\n_START_SECTION_\nGeografija\n_START_PARAGRAPH_\nPobre\xc5\xbeje meji z Mestno \xc4\x8detrtjo Tezno na jugu, mestno \xc4\x8detrt Tabor na zahodu in na Melje (spada v Mestno \xc4\x8detrt Center) na severu. Obdajajo jo \xc5\xa1e naselje Zrkovci in Brezje na vzhodu in Male\xc4\x8dnik na severovzhodu. Po izgradnji hitre ceste skozi Maribor, ki poteka tudi skozi Pobre\xc5\xbeje, ga delimo na vzhodni del in zahodni del. Po izgradnji Puhove ceste delimo vzhodni del na severnega ter ju\xc5\xbenega. Na povr\xc5\xa1ini 571,2 ha, ki obsega obmo\xc4\x8dje od Drave do vklju\xc4\x8dno Stra\xc5\xbeunskega gozda na severu in jugu ter obmo\xc4\x8dje od \xc5\xbeelezni\xc5\xa1ke proge in do meje z Mestno \xc4\x8detrtjo Brezje-Dogo\xc5\xa1e -Zrkovci (meja poteka po Vzhodni ulici) na zahodu in vzhodu._NEWLINE_Pred desetletji je zgolj individualno stanovanjsko in kmetijsko obmo\xc4\x8dje s pozidavo stanovanjskih blokov postalo spalno naselje in razvijajo\xc4\x8da \xc4\x8detrt malega gospodarstva. \xc5\xa0tevilni novi trgovski centri ter Puhova cesta pa zaokro\xc5\xbeujejo Pobre\xc5\xbeje kot urbani del Maribora.\n_START_SECTION_\nPrebivalstvo\n_START_PARAGRAPH_\nPobre\xc5\xbeje je po \xc5\xa1tevilu prebivalcev najve\xc4\x8dja mestna \xc4\x8detrt v Mestni ob\xc4\x8dini Maribor, saj ima ve\xc4\x8d kot 13.000 prebivalcev.\n_START_SECTION_\nDru\xc5\xa1tvene dejavnosti\n_START_PARAGRAPH_\nZa rekreativno \xc5\xbeivljenje prebivalcev Pobre\xc5\xbeja izvajajo svoje dejavnosti \xc5\xa1portna dru\xc5\xa1tva: DTV Partizan, Nogometni klub Pobre\xc5\xbeje in Taborni\xc5\xa1ko dru\xc5\xa1tvo, Od nekdaj izredno aktivnega Delavsko prosvetnega dru\xc5\xa1tva Svoboda deluje le \xc5\xa1e me\xc5\xa1ani pevski zbor. Ob navedenih dru\xc5\xa1tvih je prizadevno tudi dru\xc5\xa1tvo upokojencev Pobre\xc5\xbeje. Prostovoljno gasilsko dru\xc5\xa1tvo Pobre\xc5\xbeje \xc5\xbee od leta 1905 skrbi za po\xc5\xbearno varnost. Na obmo\xc4\x8dju mestne \xc4\x8detrti imata svoj sede\xc5\xbe Lovska zveza Maribor in Ribi\xc5\xa1ka dru\xc5\xbeina Maribor.\n_START_SECTION_\nVzgojno-izobra\xc5\xbeevalni in varstveni zavodi\n_START_PARAGRAPH_\nZa osnovo izobrazbo \xc5\xa1oloobveznih otrok skrbijo tri osnovne \xc5\xa1ole: Toneta \xc4\x8cufarja, Draga Kobala in Borcev za severno mejo. Osnovna \xc5\xa1ola Toneta \xc4\x8cufarja je v letu 1999 praznovala 100 letnico delovanja. Vrtec Pobre\xc5\xbeje pokriva potrebe po varstvu pred\xc5\xa1olskih otrok s petimi enotami. Dom starostnikov Danice Vogrinec in Son\xc4\x8dni doma nudita popolno oskrbo starostnikom iz Maribora in njegove okolice. Delovni center Son\xc4\x8dek dnevno vklju\xc4\x8duje v svoje dejavnosti za cerebralno paralizo.'